ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

de aprobare a atribuirii și încheierii contractului de delegare prin concesiune a gestiunii activităților de colectare și transport a deșeurilor în județul Cluj – Lot 2

Consiliul Local al comunei Valea Ierii, întrunit în şedinţa ordinară din data de 17 decembrie 2020,

Având în vedere Referatul de aprobare cu nr. 3731/9.12.2020 la Proiectul de hotărâre pentru aprobarea atribuirii și încheierii contractului de delegare prin concesiune a gestiunii activităților de colectare și transport a deșeurilor în județul Cluj – Lot 2 întocmit de primarul comunei Valea Ierii, însoţit de Raportul nr.3732/9.12.2020,

Văzând adresa nr.779/3.12.2020 a Asociației de Dezvoltare Intercomunitară Eco-Metropolitan Cluj,

Luând în considerare prevederile:

* art. 2 și art. 3 alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
* Regulamentului Serviciului de salubrizare al Județului Cluj aprobat prin Hotărârea Consiliului Local Valea Ierii nr. 15/28.03.2019 privind stabilirea unor măsuri privind delegarea gestiunii activităților de colectare, transport și transfer deșeuri în cadrului Proiectului ”Sistem de Management Integrat al Deșeurilor în Județul Cluj”;

În conformitate cu dispozițiile :

⦁ art. 129 alin. (2) lit. d) și alin. (7) lit. n) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

* Legii nr.100/2016 privind concesiunile de lucrări și concesiunile de servicii, cu modificările și completările ulterioare,
* Legii serviciului de salubrizare a localităților nr. 101/2006 rep., cu modificările și completările ulterioare;
* Legii serviciilor comunitare de utilități publice nr. 51/2006, republicată, cu modificările și completările ulterioare;

În baza prevederilor art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ș T E :

**Art. 1.** Se aprobă atribuirea și încheierea contractului nr.775/2.12.2020 de delegare prin concesiune a gestiunii activităților de colectare și transport a deșeurilor în județul Cluj – Lot 2, conform anexei care face parte din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează primarul comunei Valea Ierii

**Art. 3.** Prezenta hotărâre se comunică prin intermediul secretarului general al comunei, în termenul prevăzut de lege, Asociației de Dezvoltare Intercomunitară Eco-Metropolitan Cluj, Instituției Prefectului Judeţului Cluj şi se aduce la cunoştinţă publică prin afişare la sediul Consiliului Local Valea Ierii şi postare pe pagina de internet „www.e-comune.ro/primaria-valea-ierii-cj".

Președinte de ședință, Contrasemnează:

Vasile Pețan Secretar general al comunei,

Nelia-Crenguța Mariș

**Nr.54 din 17.12.2020**

*Prezenta hotărâre a fost adoptată cu respectarea prevederilor legale privind majoritatea de voturi, astfel:8 voturi “pentru” și \_1\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*